Sunnudagin kl. 15.00 spælir B36 við Løkin í Runavík móti NSÍ, og sjálvandi skipa Floksmenn fyri bussferð í hesum sambandi. Floksmannahølið-sum bara Floksmenn hava atgongd til! -letur upp klokkan 12.30, og bussurin fer frá B36-húsinum klokkan 13.30 inn á Toftir. Vaksin gjalda 80 kr. og børn undir 14 gjalda 50 kr. Kári og Tórfríða vænta serliga nógv fólk við bussinum til hendan toppdystin og heita tí á tey, ið ikki vanliga eru við bussinum, um at siga frá á antin tel 210165 ella á teldupostadressuni Hesin teldubústaðurin er vardur móti skipanum, ið savna teldubústaðir. Tú skalt aktivera javascript fyri at síggja bústaðin. . Hetta fyri at tey skulu vita, um tey møguliga skulu hava ein eyka buss kláran. Stórsigurin á grannunum sunnudagin hevur rættiliga givið B36 blóð á tonnina, og nú skal bitin svølgjast. NSÍ er tó ikki hvør sum helst, og neyðugt verður við øllum tí stuðli, sum okkara menn vóru so glaðir fyri eftir HB-dystin, so tað er bara at sleppa sær avstað inn til Runavíkar sunnudagin. Floksmannabussurin er høgligasti mátin at gera tað!